Wim Wenders

**Wim Wenders** (vlastným menom **Ernst Wilhelm Wenders**) (* 14. august 1945, Düsseldorf, Nemecko) je nemecký filmový režisér, fotograf a producent.

## Životopis
Po absolvovaní gymnázia študoval v rokoch 1963 – 1964 medicínu a filozofiu (1964 – 1965) vo Freiburgu a Düsseldorfe. Zo školy však odišiel a v roku 1966 sa odsťahoval do Paríža, kde sa živil ako maliar. V tej dobe sa začal zaujímať o film a v roku 1967 sa vrátil do Düsseldorfu, kde pracoval v pobočke *United Artists*. V rokoch 1967 – 1970 študoval Vysokú filmovú a televíznu školu (HFF) v Mníchove. Súčasne písal filmové kritiky pre časopis  *FilmKritik*, mníchovský denník *Süddeutsche Zeitung* a tiež pre časopis *Der Spiegel*. Koncom 60. rokov 20. storočia natočil 11 dokumentárnych filmov.

Jeho prvým dlhometrážnym filmom a súčasne diplomovou prácou bol film *Summer in the City* (Leto v meste), venovaný skupine Kinks. V roku 1974 založil vlastnú firmu „Wim Wenders Produktion“. V súčasnosti prednáša na Vysokej škole pre výtvarné umenie v Hamburgu.

## Ocenenia
Za film *[[Stav vecí]]* z roku 1982 získal Zlatého leva na Medzinárodnom filmovom festivale v Benátkach. Zlatou palmou bol v Cannes ocenený film *[[Paríž, Texas]]* (1984), natočený v amerických exteriéroch. V Cannes bol tiež ocenený za réžiu filmu *[[Nebo nad Berlínom]]* (1987), alegorického príbehu o anjelovi, ktorý sa vzdáva svojje nesmrteľnosti a nadprirodzenej moci pre pozemskú lásku.

V roku 1989 mu udelili čestný doktorát na parížskej Sorbonne, v roku 2005 bol ocenený nemeckou cenou Pour le Mérite.

## Filmografia
* 1967 – *Schauplätze*
* 1968 – *Same player shoots again*
* 1969 – *Silver City*
* 1969 – *Alabama: 2000 Light years from home*
* 1969 – *Drei amerikanische LPs* (pre TV)
* 1970 – *Polizeifilm* (TV)
* 1970 – *Summer in the City*
* 1972 – *Die Angst des Tormanns beim Elfmeter*
* 1972 – *Der scharlachrote Buchstabe*
* 1974 – *Alice in den Städten*
* 1974 – *Aus der Familie der Panzerechsen* (TV)
* 1975 – *Falsche Bewegung*
* 1976 – *Im Lauf der Zeit*
* 1977 – *Der amerikanische Freund*
* 1980 – *Nick's Film - Lightning Over Water*
* 1982 – *Hammett*
* 1982 – *[[Stav vecí (film)|Stav vecí]]* (*Der Stand der Dinge*)
* 1982 – *Reverse Angle*
* 1982 – *Chambre 666*
* 1984 – *[[Paříž, Texas]]* (*Paris, Texas*)
* 1985 – *Tokyo-Ga*
* 1987 – *[[Nebo nad Berlínom]]* (*Der Himmel über Berlin*)
* 1989 – *Yamamoto - Aufzeichnungen zu Kleidern und Städten*
* 1991 – *Bis ans Ende der Welt*
* 1993 – *[[Tak ďaleko, tak blízko]]* (*In weiter Ferne, so nah!*)
* 199 – *Lisbon Story*
* 1995 – *Die Gebrüder Skladanowsky*
* 1997 – *Am Ende der Gewalt*
* 1999 – *[[Buena Vista Social Club (film)|Buena Vista Social Club]]*
* 2000 – *[[The Million Dollar Hotel]]*
* 2001 – *Junimond*
* 2002 – *Viel passiert - Der BAP Film*
* 2003 – *The Soul of a Man*
* 2004 – *Land of Plenty*
* 2004 – *Don't Come Knocking*

## Literatúra
* Wenders Wim. In: *[[Encyklopédia filmu]]*. 1. vyd. Bratislava: Obzor, 1993. 1055 s. ISBN 80-215-0219-3. s. 892.

## Iné projekty

Kategória:Nemeckí filmoví režiséri
Kategória:Laureáti Radu vychádzajúceho slnka
Kategória:Držitelia ceny BAFTA za najlepšiu réžiu
Kategória:Držitelia Radu Pour le Mérite
Kategória:Osobnosti z Düsseldorfu